b'\n_START_ARTICLE_\nStjeling (basketball)\n_START_PARAGRAPH_\nEn stjeling, oftest omtalt som en steal, er et basketballuttrykk som brukes n\xc3\xa5r en forsvarsspiller f\xc3\xa5r tak i ballen p\xc3\xa5 en lovlig m\xc3\xa5te fra angrepsspilleren uten at et skudd har inntruffet. Dette kan gj\xc3\xb8res ved \xc3\xa5 endre ballens bane og ta kontroll over den, ta ballen imot eller ved \xc3\xa5 tippe ballen videre, eventuelt til en lagkamerat, ved en pasning eller dribling. Forsvarsspilleren m\xc3\xa5 ikke v\xc3\xa6re n\xc3\xa6r motstanderens h\xc3\xa5nd da dette blir d\xc3\xb8mt som en feil._NEWLINE_\xc3\x85 stjele ballen krever hurtighet og gode reflekser, noe som ogs\xc3\xa5 er viktig for \xc3\xa5 v\xc3\xa6re en generelt god forsvarsspiller. Likevel, i motsetning til en blokkering, er ikke en stjeling en perfekt egenskap som gjenkjenner en god forsvarsspiller. En mislykket stjeling kan f\xc3\xb8re til at forsvarsspilleren kommer ut av posisjon uten \xc3\xa5 ha mulighet for \xc3\xa5 komme tilbake i sin posisjon, derfor er en stjeling et sjansespill. De beste spillerne til \xc3\xa5 stjele ballen er smarte n\xc3\xa5r det gjelder plassering av bena og tidspunkt for \xc3\xa5 pr\xc3\xb8ve p\xc3\xa5 stjelingen, slik at de lett kan komme seg tilbake i posisjon igjen. En vellykket stjeling er dermed noks\xc3\xa5 bra da dette kan f\xc3\xb8re til et raskt angrep for det forsvarende laget._NEWLINE_Dersom en spiller mister ballen p\xc3\xa5 grunn av en stjeling blir det oppf\xc3\xb8rt som en turnover._NEWLINE_Det er ingen spesiell posisjon som er en fav\xc3\xb8r \xc3\xa5 spille i n\xc3\xa5r noen skal f\xc3\xa5 til en stjeling. Selv om det som oftest er sm\xc3\xa5 og raske guarder som f\xc3\xa5r stjelinger finnes det mange unntak. Deriblant kan Rick Barry, forwarden som ledet NBA i stjelinger i 1975-75-sesongen, og Hakeem Olajuwon nevnes._NEWLINE_NBA startet \xc3\xa5 f\xc3\xb8re opp stjelinger i 1973-74-sesongen da deres konkurrent, ABA, hadde startet \xc3\xa5 f\xc3\xb8re opp dette i 1972-73-sesongen. Kendall Gill og Larry Kenon ligger likt med mest stjelinger i en sesongkamp i NBA med elleve hver. Kenons rekord satte han den 26. desember 1976, mens Gill satte sin den 3. april 1999._NEWLINE_Han som har flest stjelinger i NBA gjennom tidene er John Stockton med 3 265 i hans karriere, mens den beste gjennom tidene med flest stjelinger per kamp er Alvin Robertson med et gjennomsnitt p\xc3\xa5 2,71 stjelinger per kamp.'